KOMISIJOS REGLAMENTAS (EB) Nr. 771/2009
2009 m. rugpjūčio 25 d.
iš dalies keičiantis Reglamento (EB) Nr. 1580/2007 nuostatas dėl tam tikrų vaisių ir daržovių sektoriuje taikomų prekybos standartų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 103a straipsnį ir 121 straipsnio a punktą kartu su 4 straipsniu,
kadangi:
(1)
Nemažai 2007 m. gruodžio 21 d. Komisijos reglamento (EB) Nr. 1580/2007, nustatančio Tarybos reglamentų (EB) Nr. 2200/96, (EB) Nr. 2201/96 ir (EB) Nr. 1182/2007 įgyvendinimo vaisių ir daržovių sektoriuje taisykles (2), nuostatų dėl prekybos standartų iš dalies pakeista Komisijos reglamentu (EB) Nr. 1221/2008 (3); pakeitimai įsigaliojo 2009 m. liepos 1 d. Tačiau nauja nuostata dėl produktų, kuriems netaikytinas bendrasis prekybos standartas, turėtų būti suformuluota aiškiau.
(2)
Reglamento (EB) Nr. 1580/2007 53 straipsnio 7 dalyje nustatyta, kad parduodamos produkcijos vertė referenciniu laikotarpiu apskaičiuojama taikant teisės aktus, kurie galioja tame straipsnyje nurodytu referenciniu laikotarpiu. Pageidautina šį principą taip pat taikyti apskaičiuojant gamintojų grupių parduodamos produkcijos vertę.
(3)
2008 m. Jungtinių Tautų Europos ekonominės komisijos (JTEEK) Žemės ūkio produktų kokybės standartų darbo grupė persvarstė JTEEK standartus, taikomus salotoms, garbanotosioms ir plačialapėms trūkažolėms, kriaušėms ir pomidorams. Siekiant išvengti prekybos kliūčių, kai specialieji vaisių ir daržovių prekybos standartai taikomi Bendrijos lygmeniu, tokie standartai turėtų atitikti JTEEK standartus. Todėl Reglamente (EB) Nr. 1580/2007 nustatyti tiems vaisiams ir daržovėms taikomi specialieji standartai turėtų būti suderinti su JTEEK standartais.
(4)
Todėl Reglamentą (EB) Nr. 1580/2007 reikėtų atitinkamai iš dalies pakeisti.
(5)
Šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1580/2007 iš dalies keičiamas taip:
1)
3 straipsnio 3b dalies a punktas pakeičiamas taip:
„a)
miško grybai, kurių KN kodas 0709 59“;
2)
44 straipsnis papildomas šia 3 dalimi:
„3. Parduodamos produkcijos vertė apskaičiuojama pagal taikomus teisės aktus, susijusius su laikotarpiu, už kurį prašoma paramos.“;
3)
I priedo B dalies 4, 6 ir 10 dalys keičiamos šio reglamento priedo A, B ir C dalimis.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Jis taikomas nuo 2009 m. rugsėjo 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2009 m. rugpjūčio 25 d.